cyanic-selkie/wikianc huggingface dataset:
கொலிமா ஆறு
குடியேற்றப் பகுதிகள்
கொலிமா ஆற்றின் கரையோரமாக அமைந்துள்ள குடியேற்றப் பகுதிகள் பின்வருமாறு(நீரோடும் திசையில் வரிசைப்படுத்தப்பட்டுள்ளன): சினெகோரை, டெபின், உஸ்த்-சிரெட்னெகான், செய்ம்சான் (நகர்ப்புறம்) சிரையங்கா (சகா குடியரசு), சிரெடனெகோலிம்ஸ்க் மற்றும் செர்ஸ்கி ஆகியவை ஆகும்.
ஆற்றின் மீதான கட்டுமானங்கள்
சினெகோரை என்ற இடத்தில் ஒரு நீர்மின்சக்தி திட்டம் (கொலிமா நீர்மின்சக்தி திட்டம்) அமைக்கப்பட்டுள்ளது. ஆற்றின் தோற்றுவாய் பகுதியில் இது அமைந்துள்ளது. இந்தத் திட்டம் 1980 ஆம் ஆண்டு கொலிமா கெஸ்ட்ராயால் தொடங்கப்பட்டது. இந்தத் திட்டம் மற்றும் சினெகோரியா நகரம் ஆகிய இரண்டுமே ஓலேக் கோகாடோவ்ஸ்கி என்ற தலைமைப் பொறியாளரின் கண்காணிப்பில் எழுப்பப்பட்டவையாகும். இந்த நகரமானது, ஒலிம்பிக் தரத்திலான ஒரு நீச்சல் குளம் நிலத்தடியிலான துப்பாக்கிச் சுடும் பயிற்சிக்களம் மற்றும் சிறிய ருசிய நகரங்களில் இல்லாத பல வசதிகளைக் கொண்டதாக இருந்தது. நல்ல திறமையுள்ள பணியாளர்களை இத்தகைய வெகுதுார அமைவிடங்களுக்கு கவரும் விதத்தில் இந்த நகரமானது சிறப்புத்தன்மையுடன் அமைக்கப்பட்டதாக பொறியாளர் கோகடாவ்ஸ்கி தெரிவித்துள்ளார். இங்கமைக்கப்பட்ட நீர்மின்சக்தி திட்டமானது மகதன் மற்றும் இப்பகுதியில் உள்ள பல குடியிருப்பு அமைவிடங்களுக்கான மின்சாரத் தேவையை பூர்த்தி செய்வதாக அமைந்தது. இந்த அணைக்கட்டானது 150 அடி உயரமுள்ள நிலவியல் அணைக்கட்டாகும்.
மேற்கோள்கள்
பகுப்பு:ஆசிய ஆறுகள் பகுப்பு:ஆசிய மாதக் கட்டுரைகள் நவம்பர் 2017 பகுப்பு:உருசிய ஆறுகள்
மும்பை நிலச்சரிவு 2000
மும்பை நிலச்சரிவு 2000 (MUMBAI LANDSLIDE 2000) 2000 ஆம் ஆண்டு ஜூலை 12 ல் மும்பை புற நகர் பகுதியான கத்கோபர் என்ற இடத்தில் நிலச்சரிவு ஏற்பட்டது. அந்நிலச்சரிவில் 27 ஆண்கள், 15 பெண்கள் மற்றும் 15 குழ்தைகள் உட்பட 67 பேர் உயிரிழந்தனர்.மேலும், 50 க்கும் மேற்பட்டோர் படுகாயம் அடைந்தனர்.சுமார் 100 க்கும் மேற்பட்ட குடிசை வீடுகள் மண்ணில் புதையுண்டன. 150 தீயணைப்புப் படையினர் மீட்புப் பணியில் ஈடுபட்டனர். மண் அரிப்பு மற்றும் தொடர் மழையின் காரணமாக இந் நிலச்சரிவு ஏற்பட்டது. இதன் பிறகு தொடங்கப்பட்ட ஆய்வில் மும்பையில் 49 நகரப் பகுதிகள்,278 புற நகர் பகுதிகள் என மொத்தம் 327 பகுதிகளில் நிலச்சரிவு அபாயம் உள்ளதாக மும்பை மாநகராடசி நிர்வாகம் கண்டறிந்துள்ளது .
அடிப்பமைடு
அடிப்பமைடு (Adipamide) என்பது (CH2CH2C(O)NH2)2  என்ற மூலக்கூற்று வாய்ப்பாட்டால் விவரிக்கப்படும் ஒரு கரிமச் சேர்மமாகும். வெண்மை நிறத்தில் ஒரு திண்மமாக இச்சேர்மம் காணப்படுகிறது. நைலான்களில் ஓர் அடிப்படைக்கூறாக காணப்படுவது அடிப்பமைடுகளின் முக்கியமான வணிகப் பயன்பாடாகக் கருதப்படுகிறது.
டைமெத்தில் அடிப்பேட்டுடன் அடர் அமோனியாவைச் சேர்த்து வினைப்படுத்துவதால் அடிப்பமைடு உருவாகிறது.
மேற்கோள்கள்
பகுப்பு:கார்பாக்சமைடுகள் பகுப்பு:கரிமச் சேர்மங்கள்
ஆரணிப் பட்டு
ஆரணிப் பட்டு சேலை (Arani sarees) என்பது இந்திய நாட்டில் உள்ள தமிழ்நாட்டின் ஆரணி நகரில் உருவாக்கப்படும் ஒரு பாரம்பரிய பட்டுச் சேலை ஆகும். .இந்த பட்டுப்புடவைகளை ஆரணி நகரில் தயாரிக்கப்படுவதால் ஆரணியை, ஆரணி பட்டு நகரம் (ஆரணி சில்க் சிட்டி) எனவும் அழைப்பர்
சேலை என்பது நான்கு கெஜம் முதல் ஒன்பது கெஜம் வரை நீளமுள்ள தைக்கப்படாதத் துணி ஆகும். சாடி என்ற சமஸ்கிருத சொல்லை வேர்ச்சொல்லாகக் கொண்ட சேலை குறித்த குறிப்புகள் ஐந்தாவது, ஆறாவது நூற்றாண்டு காலத் தமிழ் இலக்கியங்களில் காணப்படுகின்றன. தங்கச் சரிகை வேலைப்பாடுகள் இச்சேலையில் உள்ளது. ஆரணி சேலை புவிசார் குறியீடு பெற்றுள்ளது. காஞ்சிபுரத்திற்கு அடுத்தப்படியாக பட்டுப்புடவைகளுக்கு பெயர் பெற்றது இந்த ஆரணி பட்டு நகரம். மாவட்டத்தில் அதிக வருவாய் ஈட்டித்தரும் நகரமாக ஆரணி நகரம் உள்ளது.
ஆரணி பட்டு உற்பத்தியில் மற்றும் விற்பனையில் ஆரணி பட்டுப் புடவைகளுக்கு 2018 ஆம் ஆண்டு தேசிய விருது பெற்றுள்ளது. ஆரணி சேலை புவிசார் குறியீடு பெற்றுள்ளது.[4]
ஆரணி பட்டு வரலாறு
இந்த தொழில் அதிக அளவில் ஆரணி மற்றும் ஆரணியை சுற்றியுள்ள பகுதிகளில் தழைத்தோங்கியது. வடமாதிமங்கலம் மற்றும் தேவிகாபுரம் போன்ற ஊர்களில் உள்ள கல்வெட்டுகளில் தறி நெசவு செய்த தகவல்கள் கிடைக்கின்றன. ஆரணியில் பட்டு நெசவு விஜயநகரப் பேரரசு காலத்தில் தொடங்கி ஜாகீர் ஆட்சி காலத்திலும் மற்றும் ஆங்கிலேயர் காலத்திலும் வளர்ச்சி அடைந்தது. தம்பன்ன செட்டியார் என்பவர் அமைத்த பட்டு முற்க்காலையே முதல் ஆலையாக கருதப்படுகிறது. பின்னர் அச்சுக்கட்டும் தொழிலை கண்ணையா நாயுடு என்பவரும், பல வண்ணங்களில் சாயமிடும் முறையை வி. விஜயராகவா நாயுடு என்பவரும் கொண்டு வந்தனர். பின்னர் படிப்படியாக பட்டு உற்பத்தி நெசவாளர்களும், பட்டு உற்பத்தி விற்பனையாளர்களும் பெருகினர்.
ஆரணி பட்டுக் கைத்தறி குழுமம்
தமிழகத்தில் அசல் வெள்ளி ஜரிகை இழைகளை பயன்படுத்தி நெசவு செய்யும் கைத்தறி பட்டுச் சேலை குழுமங்களிலியே மிகப்பெரிய குழுமமாக ஆரணி இயங்கி வருகிறது. 35000க்கும் மேற்பட்ட பாரம்பரியமான நெசவு கலைஞர்களைக் கொண்டு ஆரணி இயங்கி வருகிறது
வெளியிணைப்புகள்
பகுப்பு:புடவைகள் பகுப்பு:புவிசார் குறியீடு பெற்ற தமிழ்நாட்டுப் பொருட்கள்
காக்கிநாடா துறைமுகம்
தகவல்கள்
காக்கிநாடா துறைமுகம், பரப்பளவில் ஒரு மிகப்பெரிய நங்கூரத் துறைமுகமமாக விளங்குகிறது. காக்கிநாடா ஆழ்கடல் துறைமுகம், காக்கிநாடா மீன்பிடித் துறைமுகம் மற்றும் கப்பல் கட்டும் தளம் போன்றவற்றையும் இத்துறைமுகம் உள்ளடக்கியுள்ளது.
சிறப்புகள்
காக்கிநாடா நங்கூரத் துறைமுகம் ஒரு நூற்றாண்டு பழமையான மரபைக் கொண்டது. காக்கிநாடா ஆழ்கடல் துறைமுகம் என்பது ஒரு அனைத்து வகையான தட்பவெப்ப நிலைகளுக்கும் ஏற்ற ஆழ்கடல் துறைமுகம் ஆகும். மேலும், 12 மீட்டர் ஆழமுள்ள கால்வாயைக் கொண்டு உள்ளது. இத்துறைமுகம் 50,000 மெட்ரிக் டன் எடையுள்ள கலன்களை கையாளும் திறன் கொண்டது. 2010-2011 ஆம் ஆண்டில் 10.81 மில்லியன் டன் எடையை கையாண்டு உள்ளது.
அரசுதவி
சமீபத்தில் ஆந்திர அரசு காக்கிநாடா கடற்கரையை 100 ஏக்கர் அளவிற்கு துறைமுகத்திற்காக விரிவுபடுத்தியுள்ளது.
இவற்றையும் காண்க
பகுப்பு:இந்தியத் துறைமுகங்கள் பகுப்பு:காக்கிநாடா மாவட்டம்
2022 உக்ரைன் அணுமின் நிலையங்களில் உருசிய படையெடுப்பின் தாக்கம்
உக்ரைனில் நான்கு அணுமின் நிலையங்கள் உள்ளன. இவற்றைத் தவிர 1986 செர்னோபில் அணு உலை விபத்து நிகழ்ந்த தளமான செர்னோபில் விலக்கு மண்டலமும் உள்ளது. மார்ச் 11 நிலவரப்படி, 2022 இல் உக்ரைன் மீதான உருசிய படையெடுப்பின் போது செர்னோபில் மற்றும் சபோரிசியா அணுமின் நிலையம் இரண்டும் போர்களைக் கண்டன. இந்த படையெடுப்பு, மின் உற்பத்தி நிலையங்களின் நிலை பற்றிய குறிப்பிடத்தக்க ஒரு விவாதத்தை தூண்டியுள்ளது. சாத்தியமான பேரழிவுகள் பற்றிய அச்சமும், பிற ஐரோப்பிய நாடுகளின் அணுசக்தி திட்டங்கள் பற்றிய விவாதங்களும் தூண்டப்பட்டன.
போர்கள்
கெயிவ் தாக்குதலின் ஒரு பகுதியாக, படையெடுப்பின் முதல் நாளான பிப்ரவரி 24 அன்று செர்னோபில் போர் நடந்தது. உருசியப் படைகள் அதே நாளில் செர்னோபில் விலக்கு மண்டலத்தைக் கைப்பற்றின.
தெற்கு உக்ரைன் தாக்குதலின் போது உருசியப் படைகள் முன்னேறியதால் எனர்கோடர் நகர முற்றுகை பிப்ரவரி 28 அன்று தொடங்கியது. சாபோரிழ்சியா அணுமின் நிலையத்தின் மீதான உருசி தாக்குதல் மார்ச் 3 அன்று தொடங்கியது. உருசியா அடுத்த நாள் மின் நிலையத்தை கைப்பற்றியது. மார்ச் 6 அன்று, பன்னாட்டு அணு ஆற்றல் முகமை இந்நடவடிக்கை குறித்த கவலையை வெளிப்படுத்தும் அறிக்கையை வெளியிட்டது. மின் உற்பத்தி நிலையத்தின் செயல்பாடுகளில் உருசிய இராணுவத்தின் தலையீடு மற்றும் தகவல்தொடர்புக்கு மின்நிலையங்கள் பயன்படுத்திய அலைபேசி மற்றும் இணைய வலைப்பின்னல் வெட்டுக்கள் பற்றிய கவலைகள் இவ்வறிக்கையில் வெளிப்பட்டன.
பாதுகாப்பு கவலைகள்
செர்னோபில் மற்றும் சாபோரிசியா மின் உற்பத்தி நிலையம் ஆக்கிரமிக்கப்பட்டதில் இருந்து, பன்னாட்டு அணு ஆற்றல் முகமையும் உக்ரேனிய அரசாங்கமும் பல பாதுகாப்புக் கவலைகளை  எழுப்பியுள்ளன. ஊழியர்களுக்கு சரியான ஓய்வு கொடுக்கத் தவறியது மற்றும் வழக்கமான பராமரிப்புப் பணிகள் மேற்கொள்ளப்படாதது உட்பட பல நடவடிக்கைகல் இதில் இடம்பெற்றுள்ளன. பல ஐரோப்பிய நாடுகளில் உள்ள மருந்தகங்கள் படையெடுப்பைத் தொடர்ந்து முதல் இரண்டு வாரங்களில் அயோடின் மாத்திரைகள் விற்றுவிட்டதாக அறிவித்தன. பல ஐரோப்பிய அணுசக்தி பாதுகாப்பு அதிகாரிகள் இன்றுவரை குறிப்பிடத்தக்க கதிரியக்க பேரழிவு ஏற்படுவதற்கான உடனடி ஆபத்து எதுவும் இல்லை என்று முடிவு செய்துள்ளனர்.
மார்ச் 6 அன்று, பிரெஞ்சு குடியரசுத் தலைவர் இம்மானுவேல் மக்ரோன் உருசிய அதிபர் விளாடிமிர் புடினுக்கு ஓர் அழைப்பு விடுத்தார். "இந்த அணு ஆலைகளின் பாதுகாப்பை உறுதி செய்ய வேண்டும் என்றும் அவை போரிலிருந்து விலக்கப்பட வேண்டும்" என்றும் புடினை அவர் வலியுறுத்தினார். இந்த அழைப்பைத் தொடர்ந்து, கிரெம்ளின் ஒரு அறிக்கையை வெளியிட்டது, அந்த அறிக்கையில் பாதுகாப்பை உறுதிசெய்வது தொடர்பாக பன்னாட்டு அணு ஆற்றல் முகமை மற்றும் உக்ரைனிய அரசாங்கத்துடன் பேச்சுவார்த்தைகளில் ஈடுபட தயாராக இருப்பதாகக் கூறியது.
ஐரோப்பாவில் அணுசக்தி பற்றிய விவாதங்கள்
உக்ரைன் மீதான படையெடுப்பு ஐரோப்பாவில் அணுசக்தியின் எதிர்காலம் பற்றிய விவாதத்தை அதிகரிக்கத் தூண்டியது, உருசியாவிலிருந்து இறக்குமதி செய்யப்படும் இயற்கை எரிவாயுவைச் சார்ந்திருப்பதைக் குறைப்பதற்காக அணுசக்தி உற்பத்தியை அதிகரிப்பதற்கு ஆதரவாக பல வர்ணனையாளர்கள் வாதிடுகின்றனர்.
2011 ஆம் ஆண்டு முதல் நாட்டில் உள்ள பெரும்பாலான அணுமின் நிலையங்களை மூடிவரும் செருமனி அணுசக்தியை படிப்படியாக வெளியேற்றுவது குறித்த விவாதங்களை கண்டுள்ளது. செருமனியில் மீதமுள்ள மூன்று அணுமின் நிலையங்களும் மூடப்பட உள்ளன. பிப்ரவரி 28 அன்று, செருமன் பொருளாதார அமைச்சர், செருமன் அரசாங்கம் நாட்டில் எஞ்சியிருக்கும் அணுமின் நிலையங்களை படிப்படியாக நிறுத்துவது பற்றி பரிசீலிக்கும் என்று கூறினார். மார்ச் 9 அன்று, செருமனி அணுசக்தியை படிப்படியாக நிறுத்துவதற்கான முடிவுகளை நிராகரித்து ஒரு அறிக்கையை வெளியிட்டது பெல்சியமும் அதன் தற்போதைய அணு உலைகளின் ஆயுட்காலத்தை நீட்டிப்பது பற்றிய விவாதங்களில் ஈடுபட்டது.
ஐரோப்பா ஒட்டுமொத்தமாக 41% எரிவாயு இறக்குமதியையும், 27% எண்ணெய் இறக்குமதியையும் உருசியாவிடமிருந்து பெறுகிறது, புதைபடிவ எரிபொருள்களுக்காக உருசிய சர்வாதிகார அரசாங்கத்தைச் சார்ந்திருக்கும் நிலைக்கு ஐரோப்பா  தம்மைக் குறைத்துக்கொண்டது." என்று சியார்ச்சு மான்பியோட்டு பிரித்தானிய தினசரியான தி கார்டியனில் எழுதினார்.
சில வர்ணனையாளர்கள் அணுசக்தி தொழில்நுட்பத்தின் உருசிய ஏற்றுமதிகள் தொடர்பான பிரச்சினைகளையும் எழுப்பியுள்ளனர். பின்லாந்தில், படையெடுப்பு காரணமாக அன்னிகிவி அணுமின் நிலைய திட்டம் ரத்து செய்யப்பட்டது. இயோகனசுபர்க்கு பல்கலைக்கழகத்தின் ஆர்ட்மட் விங்க்லர், படையெடுப்பின் காரணமாக உருசிய அரசு அணுசக்தி நிறுவனமான ரோசாட்டம் சர்வதேச வணிகத்தில் குறிப்பிடத்தக்க இழப்பை எதிர்கொண்டதாகக் கூறினார், "உருசிய வெளிநாட்டு அணுசக்தி கட்டுமானங்களின் சகாப்தம் விரைவில் முடிவடையும்" என்றும் அவர் கூறினார்.
மேற்கோள்கள்
பகுப்பு:உருசிய–உக்ரைனியப் போர்கள்
மக்காவ்வின் வரலாற்று மையம்
மக்காவ்வின் வரலாற்று மையம் (Historic Centre of Macao) (O Centro Histórico de Macau) என்பது முன்னாள்  போர்த்துக்கேய குடியேற்றப் பகுதியாகவிருந்த மக்காவ்விலுள்ள இருபதிற்கும் மேற்பட்ட, சீனத்துப் பண்பாட்டையும் போர்த்துக்கேய பண்பாட்டையும்]]  ஒருங்கிணைத்த, கட்டிடங்கள் உள்ள நகரப்பகுதியாகும். இவை இந்த நகரின் கட்டிடப் பாரம்பரியத்தைப் பறை சாற்றுவனவாக அமைந்துள்ளன. இவற்றில், நகர சதுக்கங்கள், சாலையமைப்புகள், தேவாலயங்கள், கோவில்கள் அடங்கியுள்ளன.
2005இல் இவற்றை ஐக்கிய நாடுகள் கல்வி, அறிவியல், பண்பாட்டு நிறுவனம் உலகப் பாரம்பரியக் களப் பட்டியலில் ஏற்றது; சீன மக்கள் குடியரசில் உள்ள உலகப் பாரம்பரியக் களங்களில் இது 31வது களமாகும். யுனெசுக்கோ இவற்றைப் பற்றிக் குறிப்பிடுகையில்: "வரலாற்றுச் சிறப்பு மிக்க சாலைகள், வீடுகள், சீன/போர்த்துக்கேய சமய, அரசுக் கட்டிடங்கள் அடங்கிய மக்காவ்வின் வரலாற்று மையம், பண்பாடு, கட்டிடப் பாணி, தொழினுட்பம், அழகியல் ஆகியவற்றில் கிழக்கத்திய, மேற்கத்திய பண்பாடுகளின் தாக்கத்திற்கு சான்றாக  விளங்குகின்றது." என்றும் "...பன்னாட்டு வணிகத்தின் உந்துகையால் சீனாவிற்கும் மேற்கு நாடுகளுக்கும் இடையேயான மிகத் தொன்மையான, நீண்ட கால உறவை வெளிப்படுத்துவனவாக உள்ளன." என்றும் கூறியுள்ளது.
வரலாற்று மையத்திலுள்ள இடங்கள்
மக்காவு மூவலந்தீவில் நகர மையத்திலுள்ள மக்காவ்வின் வரலாற்று மையம் இரண்டு வலயங்களாகப் பிரிக்கப்பட்டுள்ளது; ஒவ்வொரு வலயமும் இடையகப் பகுதியால் சூழப்பட்டுள்ளது.
வலயம் 1
முதலாம் வலயம் மவுண்ட் ஹில்லிற்கும் பர்ரா ஹில்லிற்கும் இடைப்பட்ட குறுகிய நிலப்பகுதியில் அமைந்துள்ளது.
வலயம் 2
பூங்காவும் நகரியப் பகுதிகளும் உள்ளடங்கிய இடைநிலப் பகுதியால் இந்த வலயம் சூழப்பட்டுள்ளது.
மேலாண்மை
மக்காவு வரலாற்று மையத்தில் உள்ள பெரும்பான்மையானக் கட்டிடங்கள் சீன மக்கள் குடியரசின் சிறப்பு நிர்வாகப் பகுதிக்குச் சொந்தமானவை. இந்த நிர்வாக அமைப்பின் பல்வேறு துறைகள்/ஆணையங்கள் இவற்றை பராமரித்து வருகின்றன. சிறப்பு நிர்வாகப் பகுதி அரசின் பண்பாட்டுக் கழகம் மண்டாரின் மாளிகை, புனித பவுல் தேவாலயத்தின் இடிபாடுகள், பழையச் சுவரின் பகுதிகள், மலைக்கோட்டை, குய்யா கோட்டை ஆகியவற்றை மேற்பார்க்கின்றது.
லீல் செனடோ கட்டிடத்தை மக்காவு பிராந்திய நகராட்சி மன்றமும், அ-மா கோவிலை அ-மா கோவில் அறக்கொடை சங்கமும்   ந ட்ச்சா கோவிலை அக்கோவிலின் மேலாண்மை வாரியமும் மேற்பார்க்கின்றன. மூரிஷ் பாரக்சை மக்காவு துறைமுக நிர்வாகம் பராமரிக்கின்றது.
மற்றவற்றை அவற்றிற்குரிய அமைப்புக்கள் மேலாண்மை செய்கின்றன. புனித. ஜோசப் குருமடமும் தேவாலயமும் அந்த மடாலயத்திற்கு உரியன; மக்காவு கத்தோலிக்க மறைமாவட்டம் இவற்றை மேற்பார்வையிடுகின்றது. மெர்சி புனித மாளிகையை ஹோலி அவுஸ் ஆப் மெர்சி அறக்கட்டளை நிர்வகிக்கின்றது. டொம் பெத்ரோ V அரங்கை அதற்குரிய மேலாண்மை வாரியம் நிர்வகிக்கின்றது.
வரலாற்று மையத்தில் நியமிக்கப்பட்டுள்ள கட்டிடங்கள் பல்வேறுச் சட்டங்களால் பாதுகாக்கப்படுகின்றன; இவற்றில் முதன்மையானது மக்காவு அடிப்படைச் சட்டம் ஆகும்.
வெளி இணைப்புகள்
பகுப்பு:மக்காவ் பகுப்பு:சீனாவில் உள்ள உலக பாரம்பரியக் களங்கள் பகுப்பு:ஆசிய மாதக் கட்டுரைகள் நவம்பர் 2015
1643
1643 (MDCXLIII) கிரெகொரியின் நாட்காட்டியில் ஒரு வியாழக்கிழமையில் ஆரம்பமான சாதாரண (நெட்டாண்டு அன்று) ஆகும், அல்லது 10-நாட்கள் பின்தங்கிய பழைய யூலியன் நாட்காட்டியில் ஞாயிற்றுக்கிழமையில் ஆரம்பமான சாதாரண ஆண்டு ஆகும்.
கார்த்தி சிதம்பரம்
கார்த்தி சிதம்பரம் (பிறப்பு: 16 நவம்பர் 1971) ஓர் இந்திய அரசியல்வாதியும், தொழிலதிபரும் மற்றும் 17வது நாடாளுமன்ற உறுப்பினரும் ஆவார். இவர் பல்வேறு நிறுவனங்களில் இயக்குனரான கார்த்தி விளையாட்டுகளிலும் ஆர்வம் உடையவர். இவர் இந்திய தேசிய காங்கிரசு கட்சியைச் சேர்ந்தவர் ஆவார். கார்த்தி சிதம்பரம் குறித்து கவன ஈர்ப்பு சுற்றறிக்கை வெளியிடப்பட்டுள்ளது.
இளமை
இவர் நவம்பர் 16, 1971 ஆம் ஆண்டு இந்திய அரசின் முன்னாள் நிதித் துறை அமைச்சர் ப. சிதம்பரம் - நளினி ஆகியோருக்கு மகனாகப் பிறந்தார். இவர் சென்னையின் தொன் போஸ்கோ பள்ளிக்கூடத்தில் பள்ளிப்படிப்பையும், டெக்சாஸ் பல்கலைக்கழகத்தில் இளங்கலைப் பட்டத்தையும், கேம்பிரிட்ஜ் பல்கலைக்கழகத்தில் சட்டத்தில் முதுகலைப் படிப்பையும் முடித்தார். கார்த்தி சிதம்பரத்தின் மனைவி மருத்துவர் ஸ்ரீநிதி ரங்கராஜன் ஆவார். இவர்களுக்கு அதிதி என்ற குழந்தை உள்ளது. இந்தியாவில் பல டென்னிஸ் போட்டிகளில் வெற்றி பெற்றிருக்கும் கார்த்தி சிதம்பரம், அகில இந்திய டென்னிஸ் சங்கத்திலும், தமிழ்நாடு டென்னிஸ் சங்கத்திலும் துணைத் தலைவராகப் பதவி வகித்தவர்.
தொழில் & வணிகம்
இந்திய தொழில்துறையில் ஆர்வமிக்க கார்த்தி சிதம்பரம், அ. சி. முத்தையாவின் மணலி பெட்ரோ கெமிக்கல்ஸ் நிறுவனத்தில் பணியாற்றியவர். தற்போது தனியாக தொழில் நிறுவனங்கள் நடத்தி வருகிறார்.
அரசியல் வாழ்க்கை
இவர் 2019 ஆம் ஆண்டு நடந்த இந்திய மக்களவைத் தேர்தலில், சிவகங்கை தொகுதியிலிருந்து, இந்திய தேசிய காங்கிரசு கட்சி சார்பில் போட்டியிட்டு, இந்திய நாடாளுமன்றத்திற்குத் தேர்ந்தெடுக்கப்பட்டார்.
இதற்கு முன்பு 2014 ஆம் ஆண்டு நடந்த இந்திய மக்களவைத் தேர்தலில், இதே சிவகங்கை தொகுதியில், இந்திய தேசிய காங்கிரசு கட்சி சார்பில் போட்டியிட்டார். ஆனால் அத்தேர்தலில் அதிமுக வேட்பாளரான செந்தில்நாதனிடம் தோல்வியடைந்தார்.
வெளி இணைப்புகள்
பகுப்பு:வாழும் நபர்கள் பகுப்பு:தமிழக அரசியல்வாதிகள் பகுப்பு:இந்திய தேசிய காங்கிரஸ் அரசியல்வாதிகள் பகுப்பு:1971 பிறப்புகள் பகுப்பு:தமிழகத் தொழிலதிபர்கள் பகுப்பு:17வது மக்களவை உறுப்பினர்கள் பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:தமிழ்நாட்டைச் சேர்ந்த மக்களவை உறுப்பினர்கள்
மெரினா (திரைப்படம்)
கதைச்சுருக்கம்
தனது கொடுமைக்கார மாமாவிடம் இருந்து தப்பி வரும் அம்பிகாபதி (பக்கோடா பாண்டியன்) இறுதியில் சென்னை மெரினா கடற்கரையை வந்தடைகிறான். அங்கு தனது வயிற்றுப் பிழைப்புக்காக தண்ணீர் பைகள் விற்கும் தொழிலை மேற்கொள்கிறான். பின்னர் சுண்டல் விற்கும் தொழிலையும் மேற்கொள்கிறான். இவ்வாறு வாழும் அம்பிகாபதிக்கு மெரினா கடற்கரை பல நட்பு வட்டாரங்களையும் அளிக்கிறது. அம்பிகாபதியின் கனவு படிக்க வேண்டும் என்பதாகும். தனது ஓய்வு நேரங்களில் படிக்கவும் செய்தான். அவனது ஆசை மெரினா கடற்கரையில் உள்ள தனது நண்பர்களுடன் பாடசாலையில் சேர்ந்து படிக்க வேண்டும் என்பதாகும்.
வெளியீடு
இத்திரைப்படத்தின் செயற்கை கோள் வெளியீட்டு உரிமையை ஸ்டார் விஜய் தொலைக்காட்சி பெற்றமை குறிப்பிடத்தக்கது. அத்தோடு இத்திரைப்படத்திற்கு இந்தியத் திரைப்படத் தணிக்கை குழு யூ சான்றிதழ் வழங்கியிருந்தது.
வெளி இணைப்புகள்
பகுப்பு:இந்தியத் தமிழ்த் திரைப்படங்கள் பகுப்பு:2012 தமிழ்த் திரைப்படங்கள் பகுப்பு:சிவகார்த்திகேயன் நடித்த திரைப்படங்கள் பகுப்பு:ஓவியா நடித்த திரைப்படங்கள்
கூவைனான்
கூவைனான் (Huainan,, ஹுவைனான்) என்ற ஆட்சியரங்கத் தலைமை சார்ந்த நகரமானது சீனக் குடியரசு, அன்ஹுயி மாகாணத்தில் உள்ளது. 2010 ஆம் ஆண்டின் மக்கள் தொகைக் கணக்கெடுப்பின்படி1,938,212 மக்கள் தொகை உள்ளது
நிர்வாகப் பிரிவுகள்
கூவைனானின் நிர்வாக அலுவலர்கள் ஏழு வகையான நிர்வாகப் பிரிவுகளைக் நிவகிக்கின்றனர். அதில் ஐந்து மாவட்ட அளவிலான நிர்வாகப் பிரிவுகளும், இரண்டு பாளையங்களும் (கவுண்டி) அடங்கும்.
உயர் தொழில்நுட்ப வளர்ச்சி மண்டலம்
ஷானன் மாவட்டம் (山南 新区)
சான்றுகள்
பகுப்பு:ஆசிய மாதக் கட்டுரைகள் நவம்பர் 2017 பகுப்பு:சீன நகரங்களும் ஊர்களும்
வோக் ஒப் சேம்
வாழ்க் ஒப் ஷாம் 2014ம் ஆண்டு வெளிவர இருக்கும் அமெரிக்க நாட்டு நகைச்சுவை திரைப்படம் ஆகும். இந்த திரைப்படத்தை ஸ்டீவன் பிரில் இயக்க எலிசபெத் பாங்ஸ், ஜேம்ஸ் மார்ஸ்டன், கில்லியன் ஜேக்கப்ஸ், சாரா ரைட், ஏதன் சுப்லீ, ஆலிவர் ஹட்சன் மற்றும் வில்லி கர்சன் நடித்துள்ளார்கள்.
வெளி இணைப்புகள்
பகுப்பு:ஆங்கிலத் திரைப்படங்கள் பகுப்பு:அமெரிக்கத் திரைப்படங்கள் பகுப்பு:2014 ஆங்கிலத் திரைப்படங்கள் பகுப்பு:அமெரிக்க நகைச்சுவை திரைப்படங்கள்
யூசுப் சுலைகா காப்பியம்
யூசுப் சுலைகா காப்பியம் என்பது 1957ஆம் ஆண்டு வெளியிடப்பட்ட ஒரு இசுலாமியத் தமிழ்க் காப்பியம் ஆகும். இக் காப்பியத்தை சாரண பாஸ்கரன் என்கிற டி. எம். அஹமத் எழுதினார்.
இது திருக்குர்ஆனில் இடம்பெறும் யூசுப் நபி பற்றிய தகவல்களையும் யூசுபின் மீது விருப்பம் கொண்டவர் எனக் கூறப்பட்டு பின்னாளில் சுலைகா என அறியப்பட்ட ஒரு பெண்மணியைப் பற்றி வட்டார வழக்கத்தில் இருந்த ஒரு கதைக்கருத்தையும் இணைத்து எழுதப்பட்ட செய்யுள்களைக் கொண்ட ஒரு தமிழ்க் காப்பியம் ஆகும்.
"முதல்பாகம் யூசுப் சுலைகா நாயகியை மணம் கொண்டதுடன் முடிந்து விடுகிறது. இரண்டாம் பாகம் பின்னுள்ள நிகழ்ச்சிகளைக் கொண்டு புனையப்பட்டுள்ளது."
வெளி இணைப்புகள்
பகுப்பு:இசுலாமியத் தமிழ்க் காப்பியங்கள் பகுப்பு:1957 தமிழ் நூல்கள் பகுப்பு:இந்தியத் தமிழ் நூல்கள்
வியட்நாமியத் திரைப்படம்
வியட்நாமிய திரைப்படத்துறை (cinema of Vietnam) 1920 களில் தோன்றியது. வியட்நாமியத் திரைப்படம் 1940 களில் இருந்து 1970 கள் வரையில் நடந்த வியட்நாம் போரால் வடிவமைந்ததாகும். பிரெஞ்சு நாட்டில் பயிற்சிபெற்ற வியேத் கியேயு இயக்குநர் திரான் ஆன் குங் அவர்கள் வியட்நாம் மொழியில் இயக்கி வெளியிட்ட சைக்ளோ (Cyclo) பச்சைப் பப்பாளியின் மணம் (The Scent of Green Pappaya) சூரியச் செங்கதிர் (Vertical Ray of the Sun) ஆகியவை பரவலாக அறியப்பட்ட மிகச் சிறந்த படங்களாகும். அண்மையில் அரசின் பரப்புரைப் படங்களைத் தவிர. திரைத்துறை நிகழ்கால வியட்நாம் இயக்குநர்களால் பெரிதும் புதுக்கப்பட்டு பரவலான மக்கள் ஆதரவு பெருகிய பல படங்களை வெளியிட்டுள்ளது. இவற்றில் எருமைப் பையன் (The Buffalo Boy), நடன மகளிர் (Bar Girls), வெண்பட்டாடை (The White Silk Dress) ஆகியவை மிகவும் பெயர்பெற்றவையாகும்.
தொடக்கநிலைத் திரைப்படங்கள்
வியட்நாமிய அறிவாளிகளின் குழுவொன்று 1920 களில் குவாங்கி திரைப்படக் குழுமத்தை கனாய் நகரில் உருவாக்கியது. அது கை தின் பேரரசரின் இறுதிச் சடங்கையும் பாவோ தைய் அரசரின் அரசிழப்பையும் ஆவணப்படங்களாகப் பிடித்து வெளியிட்டது. மேலும், மோத் தோங் கேம் தாவு துவோசு நிகுவா  (குதிரைக்கொரு பணம்)  எனும் பேசாத படத்தையும் வெளியிட்டது. முதல் பேசும்படங்கள் 1937 முதல் 1940 வரையிலான காலகட்டத்தில் வெளியிடப்பட்டன. திரான் வோய் தின் (காதலில் உண்மையாக), கூசு காய் கோவான் (வெற்றிப் பாடல்) தோயத் சோ மா (தோயத்தின் கமுக்கமான பேய்கள்) ஆகிய படங்களைக் கனாய் நகர ஆசியத் திரைப்படக்குழு கலைஞர் தாம்தன் அவர்களின் பங்களிப்போடு எடுத்து வெளியிட்டது. திரான் தான் கியாவு தலைமையில் இயங்கிய வியட்நாம் திரைப்படக் குழு மோத் புவோய் சியேவு திரேன் சாங் சூவுலோங் (மேக்காங் ஆற்றில் மாலையில்),  தாய் பாப் இரவு தோ (செந்தாடி கட்டுவிப்பாளன்) ஆகிய படங்களை வெளியிட்டது.
சான் தோங் மா (பேய் வயல்), திரான் போங் பா (புயல்)எனும் இரண்டு படங்கள்  ஆங்காங்கில் 1937 இலும் 1938 இலும் வியட்நாம் நடிகர்களையும் வியட்நாம் உரையாடலையும் கொண்டு எடுக்கப்பட்டன. இவை நிதியீட்ட முடியாமல் தோல்வியுற்றன.
அரசின் தகவல் பரப்புரை அமைச்சகம் 1945 இல் திரைப்படத் துறையை உருவாக்கி இந்தோசீனப் போர்களைத் திரான் மோசு கோவா (மோசு கோவாப் போர்) ஆகிய ஆவணப்படங்களில் 1948 இல் பதிவு செய்தது; பிறகு, திரான் தோங் கே (தோங் கே போர்) ஆவணப்படம் 1950 இலும் சேன் தாங் தாய் பாசு (வடமேற்கு வெற்றி) ஆவணப்படம் 1952 இலும்  வியட்நாம் திரேன்துவோங் தாங் இலோய்  (வெற்றி நோக்கி வியட்நாம்)  ஆவனப்படம் 1953 இலும் தியேன் பியேன் பூ  ஆவணப்படம் 1954 இலும் எடுக்கப்பட்டன.
போராட்டக் காலத்தில்
இந்தோசீனப் போர் முடிவுற்று, தென்வியட்நாமும் வடக்கு வியட்நாமும் உருவாகிய பிறகு, இரு வியட்நாமியத் திரைப்பட்த் தொழிலகங்கள் கனாயிலும் சாய்கோனிலும் இயங்கின; முன்னது ஆவணப்படங்களிலும் திரைநாடகங்களிலும் கவனம் செலுத்த, பின்னது போர், நகைச்சுவைக் கேளிக்கைப் படங்களிலும் கவனம் செலுத்தியது.
கனாயில் வியட்நாம் திரைப்படக் கலைக்கூடம் 1956 இல் நிறுவப்பட்டது; கனாய்த் திரைப்படப் பள்ளி 1959 இல் திறக்கப்பட்டது. வியட்நாம் மக்கள் குடியரசு முதல் திரைப்படமாக, நிகுயேன் கோங் நிகியால் இயக்கப்பட்ட, சுங் மோத் தோங் சாங் (ஒருங்கே ஒரே ஆற்றில்) வெளியாகியது. மேலும், 1950 இல் தாங் தோய் தாங் சாவோ (நரிக்கான சரியான தண்ட்னை) எனும் அசைவூட்டப் படமும் வெளியாகியது.
வியட்நாம் ஒருங்கிணைப்பின் பிறகு
வியட்நாம் போர் முடிவுற்று, தென்வியட்நாமும் வடக்கு வியட்நாமும் ஒருங்கிணைந்த்தும், முந்தைஅய் தென்வியட்நாமின் கலைக்கூடங்கள் சமவுடைமை நடப்பியல் சார்ந்த திரைப்படங்களை வெளியிட்டன. வியட்நாம் திரைப்படங்கள் எண்ணிக்கையி கூடி, போர்க்காலத்தில் 3 ஆக இருந்த்ந் நிலை மாறி 1978 ஆம் ஆண்டுக்குப் பிறகு, 20 அளவுக்கு உயர்ந்தது.
போருக்குப் பின்னரான திரைப்படங்கள் புரட்சியில் விளைந்த வீரப்பெற்றிகளைக் கொண்டாடின; போர்த்துன்பங்களினை விரிவாக்க் காட்டின; போருக்குப் பிந்தைய மீள்கட்டுமானச் சிக்கல்களை விதந்தோதின. இக்காலத்துக்குப் பின்னரான திரைப்படங்களாக, மூவா கியோசுவோங் (சுறாவளிப் பருவம்) 1978 இலும் சான் தோங் கோவாங் (கடும்வயற் பணி) 1979 இலும் வெளியாகின.
நிகழ்காலத் திரைப்படங்கள்
வியட்நாம் சந்தைப் பொருளியலுக்கு 1986 இல் மாறியதும், வியட்நாம் திரைப்படத் தொழிலை முடக்கியது; அதுமுதல் இத்துறை தொலைக்காட்சி, காணொளித் தொழிநுட்பங்களோடு போட்டியிட நேர்ந்தது. 1987 ஆம் ஆண்டுக்குப் பின்னர் திரைப்படங்களின் வெளியீடு வேகமாக வீழ்ச்சி கண்டது.
என்றாலும் கலைச் சுற்றகம் வழியாக பல திரைப்படங்கள் வெளியிடப்பட்டு பார்க்கப்பட்டன. இவற்றில், [திரான் வான் தோயின் Hà Nội trong mắt ai? (கனாய், யார் பார்வையில்?, 1983), Chuyện tử tế (நன்னடத்தையின் கதை, 1987),  திரான் ஆன் திராவின் Người công giáo huyện Thống Nhất (தோங் நிகாத் மாவட்டக் கத்தோலிக்கர், 1985), திரான் வூவின் Anh và em (நாற்றுகள், 1986), தாங் நாத் மின் அவர்களின் Cô gái trên sông (ஆற்றங்கரையில் ஓர் இளம்பெண், 1987), நிகுயேன் காசு உலோயின் Tướng về hưu (ஓய்வுபெற்ற படைத்தளபதி),  தாங் நாத் மின்னின் Mùa ổi (கொய்யாக்கனி பருவம், 2001) ஆகியன அடங்கும்.
வெளி இணைப்புகள்
பகுப்பு:ஆசிய மாதக் கட்டுரைகள் நவம்பர் 2017 பகுப்பு:வியட்நாமிய திரைப்படத்துறை
மாருப்பள்ளி
மக்கள் வகைப்பாடு
இவ்வூரானது மாவட்டத் தலைநகரான கிருஷ்ணகிரியில் இருந்து 80 கிமீ தொலைவிலும், தேன்கனிக்கோட்டையில் இருந்து 22 கிமீ தொலைவிலும் உள்ளது. 2011 ஆண்டு மக்கள் தொகை கணக்கெடுப்பின்படி இக்கிராமத்தில் 575 வீடுகள் உள்ளன. கிராமத்தின் மொத்த மக்கள் தொகையானது 2,588 ஆகும். இதில் ஆண்கள் எண்ணிக்கை 1,317, பெண்களின் எண்ணிக்கை 1,271 என உள்ளது.
மேற்கோள்கள்
பகுப்பு:கிருஷ்ணகிரி மாவட்டத்திலுள்ள கிராமங்கள்
நல்ல காலம் பொறந்தாச்சு
நல்லகாலம் பொறந்தாச்சு (Nalla Kaalam Porandaachu) 1990ஆவது ஆண்டில் டி. பி. கஜேந்திரன் இயக்கத்தில் வெளியான ஒரு இந்தியத் தமிழ்த் திரைப்படமாகும். எஸ். கௌரி, எஸ். ராமமூர்த்தி ஆகிய இருவரும் இணைந்து தயாரித்திருந்தனர். இப்படத்தில் பிரபு, ராஜேஷ், ரம்யா கிருஷ்ணன், சுஜாதா ஆகியோர் முக்கிய வேடங்களில் நடித்திருந்தனர். இத்திரைப்படத்திற்கு சங்கர் கணேஷ் இசையமைத்திருந்தனர்.
வெளி இணைப்புகள்
பகுப்பு:1990 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:சங்கர் கணேஷ் இசையமைத்த திரைப்படங்கள் பகுப்பு:பிரபு நடித்த திரைப்படங்கள் பகுப்பு:செந்தில் நடித்த திரைப்படங்கள் பகுப்பு:டெல்லி கணேஷ் நடித்த திரைப்படங்கள் பகுப்பு:சுஜாதா நடித்த திரைப்படங்கள் பகுப்பு:ராஜேஷ் நடித்த திரைப்படங்கள் பகுப்பு:ரம்யா கிருஷ்ணன் நடித்த திரைப்படங்கள்
எத்தீல் பினைல் ஈதர்
எத்தீல் பினைல் ஈதர் அல்லது பீனடொல் (Ethyl phenyl ether) இது ஒரு கரிமச் சேர்மம். பிற ஈதர்களைப் போல,  எத்தீல் பினைல் ஈதரரும் ஆவியாதல், வெடித்து ஆவியாதல், பெரக்சைடு உருவாக்கும் திறன் ஆகிய பண்புகளைக் கொண்டிருகும். எதனால், ஈதர் போன்ற முனைவற்ற கரைப்பான்களில் கரையும், ஆனால் தண்ணீர் போன்ற முனைவுள்ள கரைப்பான்களில் கரையாது.
மேற்கோள்
பகுப்பு:ஈதர்கள்
கிழக்குப் பிராந்தியம், சிங்கப்பூர்
கிழக்குப் பிராந்தியம் என்பது சிங்கப்பூர் நகர அரசின் ஐந்து பிராந்தியங்களில் ஒன்றாகும். சிறிய நிலப்பகுதியாக இருந்தபோதிலும் ஐந்து பிராந்தியங்களில் மிக அதிக மக்கள்தொகை கொண்ட இரண்டாவது பிராந்தியம் ஆகும். பிடோக் இப்பகுதியின் மிக அதிக மக்கள்தொகை கொண்ட நகரம் ஆகும். இப்பகுதியின் பிராந்திய மையமாக தெம்பினிஸ் உள்ளது. இப்பகுதி 11,000 ஹெக்டேர் நிலப்பகுதி உள்ளடக்கி இதில் ஆறு திட்டமிடல் பகுதிகள் உள்ளன. சிங்கப்பூர் சாங்கி விமான நிலையமும், பயா லேபர் விமானத் தளமும் இப்பிராந்தியத்தில் அமைந்துள்ளன.
அதுமட்டுல்லாமல் சாங்கி விமானப்படைத்தளம், சாங்கி கடற்படைத்தளம், 1936 இல் பிரித்தானியர்களால் கட்டப்பட்ட சிங்கப்பூரின் பழமையான சிறைச்சாலை ஆகியவை அமைந்துள்ளன.
புவியியல்
93.1 கிமீ 2 (35.9 சதுர மைல்) பரப்பளவில் அமைந்துள்ள இப்பகுதி சிங்கப்பூர் தீவின் கிழக்கு மூலையில் அமைந்துள்ளது வட மேற்குப் பகுதியில் வட-கிழக்கு பிரந்தியம் தென் மேற்குப்பகுதியில் மத்தியப் பிராந்தியம்  மற்றும் வடக்குப் பகுதியில் வடகிழக்கு தீவுகளுடன்  நதி எல்லைகளை பகிர்ந்து கொண்டுள்ளன.
அரசு
கிழக்கு பிராந்தியமானது இரண்டு வெவ்வேறு சமூக மேம்பாட்டு மன்றங்களால் உள்நாட்டில் நிர்வகிக்கப்படுகிறது. வடகிழக்கு சமூக மேம்பாட்டு மன்றம் ( North East CDC) மற்றும் தென் கிழக்கு சமூக மேம்பாட்டு மன்றம் (South East CDC) ஆகியவை ஆறு வெவ்வேறு திட்டமிடல் பகுதிகளாக பிரிக்கப்பட்டுள்ளன.
பொருளாதாரம்
பிடோக், சாங்கி, பாசிர் ரிஸ், தெம்பினிஸ் மற்றும் பயா லெபார் ஆகிய திட்டமிடல் பகுதிகளிலுள்ள தொழில் பேட்டைகளின் உற்பத்திகள் மூலம் இப்பிராந்தியத்தின் பெரும்பகுதி பொருளாதார செயல்பாடுகளை உருவாக்குகின்றன. பாசிர் ரிஸ் மற்றும் தெம்பினிஸ் பகுதிகளில் மெல்லப்பச் சில்லு புனைவு பூங்கா, பல பெரிய அரைக்கடத்தி தயாரிப்பு நிறுவனங்களான குளோபல் பவுண்டரீஸ், யுஎம்சி, எசுஎசுஎம்சி மற்றும் சில்ட்ரானிக் போன்றவை இயங்குகின்றன. ஐபிஎம் நிறுவனம் 90 மில்லியன் அமெரிக்க டாலர் மதிப்பிலான தொழில்நுட்ப பூங்காவை தெம்பினிஸ் தொழிற்சார் நிழற்சாலையில் நிறுவி அதன் சீ அமைப்புச் சட்டகம் மற்றும் உயர்தர திறன் அமைப்புகளை ஆசியா முழுவதும் அதன் வாடிக்கையாளர்களுக்கு வழங்கி வருகிறது.
கல்வி
கிழக்குப்பிராந்தியத்தில் அமைந்திருக்கும் பல நகரங்களில் இப்பகுதி வாழ் மக்களுக்கு முன் பருவக் கல்வி முதல் தொடக்கக் கல்வி தொடக்கம் மேல்நிலைக் கல்வி வரை வழங்கும் கல்வி நிறுவனங்கள் அமைந்துள்ளன. ஐடிஈ கல்லூரி கிழக்கு, மெரிடியன் இளையோர் கல்லூரி, சிங்கப்பூர் தொழில்நுட்பம் மற்றும் வடிவமைப்பு பல்கலைக்கழகம், தெம்பினிஸ் இளையோர் கல்லூரி, தெமாசெக் இளையோர் கல்லூரி, தெமாசெக் பல்தொழில்நுட்பக் கல்லூரி மற்றும் விக்டோரியா இளையோர் கல்லூரி, 6 சர்வதேச பள்ளிகளான உலகலாவிய இந்திய சர்வதேசப் பள்ளி (GIIS), கிழக்கு கடற்கரை வளாகம், என்.பி.எஸ் சர்வதேசப் பள்ளி, செக்கோலா இந்தோனேசிய சிக்கப்புரா, வெளிநாடுவாழ் குடும்ப பள்ளி மற்றும் தென்கிழக்காசியாவின் ஐக்கிய உலக கல்லூரி வளாகம் மேலும் சிறப்புத் தேவையுடையோர் பள்ளி, கட்டோங் பள்ளி போன்ற மூன்றாம் நிலை கல்வி நிறுவனங்களும் இப்பிராந்தியத்தில் செயல்படுகின்றன.(APSN).
மேற்கோள்கள்
பகுப்பு:சிங்கப்பூர் புவியியல் பகுப்பு:ஆசிய மாதக் கட்டுரைகள் நவம்பர் 2017
யூன் சுக்-இயோல்
யூன் சுக்-இயோல் (Yoon Suk-yeol, பிறப்பு: டிசம்பர் 18, 1960) தென் கொரிய அரசியல்வாதியும், முன்னாள் அரசு வழக்கறிஞரும், தென் கொரியாவின் அரசுத்தலைவரும் ஆவார். யூன் 2019 மற்றும் 2021 க்கு இடையில் தென் கொரியாவின் அதிபர் மூன் சே-இன் கீழ் வழக்குரைஞராக பணியாற்றினார்.
சியோலில் பிறந்த இவர் சியோல் தேசிய பல்கலைக்கழகத்தில் பயின்றார். தென் கொரியாவின் தலைமை வழக்கறிஞராக, யூன் முன்னாள் அதிபர் பார்க் கியூன்-ஹையை அதிகார துஷ்பிரயோகத்திற்காக குற்றவாளியாக்குவதில் முக்கியப் பங்கு வகித்தார். மக்கள் சக்திக் கட்சியின் (கன்சர்வேடிவ் பீப்பிள் பவர் கட்சி) உறுப்பினரான யூன், 2022 தென் கொரிய அதிபர் தேர்தலில் ஜனநாயகக் கட்சியின் வேட்பாளரான லீ ஜே-மியுங்கை தோற்கடித்து, மே 10, 2022 அன்று அதிபராக பதவியேற்க உள்ளார்.
ஆரம்ப கால வாழ்க்கை மற்றும் கல்வி
யூன் 1960 ஆம் ஆண்டில் சியோல், சியோடேமுன் மாவட்டத்தில் உள்ள யோன்ஹூய்-டாங்கில் பிறந்தார். இவர் ஹோனத்தை சேர்ந்தவர் என்று சிலர் கருத்து தெரிவித்தனர். ஆனால், அது ஒரு வதந்தி என தெரிவிக்கப்பட்டது. அவரது தந்தை, யூன் கி-ஜூங் நோன்சானில் பிறந்தார். மற்றும் யோன்செய் பல்கலைக்கழகம் மற்றும் ஹிட்டோட்சுபாஷி பல்கலைக்கழகத்தில் பட்டம் பெற்ற ஓய்வுபெற்ற கல்வியாளர் ஆவார். இவரது தந்தை பின்னர் கொரிய புள்ளியியல் சங்கத்தை நிறுவினார் மற்றும் இப்போது கொரியா குடியரசின் தேசிய அறிவியல் அகாதெமியின் முழுநேர உறுப்பினராக உள்ளார். இவரது தாயார் காங்னேஉங்கில் பிறந்தார் மற்றும் திருமணமான பிறகு பதவியை விட்டு பணியிலிருந்து வெளியேறுவதற்கு முன்பு எவ்ஹா மகளிரிபல்கலைக்கழகத்தில் விரிவுரையாளராக இருந்தார்.
யூன், சூங்கம் உயர்நிலைப் பள்ளியில் பயின்றார். பின்னர் சியோல் தேசியப் பல்கலைக்கழகத்தில் சட்டம் பயின்றார். இவர் மூன் காங்-பேயின் சக ஊழியர் ஆவார். அவர் யூனை ஒரு "புறமுகர் மற்றும் உண்மையுள்ள" நபர் என்று விவரித்தார். குவாங்ஜு எழுச்சிக்குப் பிறகு, யூனும் அவரது சகாக்களும் ஒரு மாதிரி விசாரணையை நடத்தினர். அங்கு அவர் ஒரு வழக்கறிஞராக செயல்பட்டார், குடியரசுத் தலைவரான சுன் டூ-ஹ்வானுக்கு மரண தண்டனை விதிக்க வேண்டும் என்று கோரினார். மாதிரி விசாரணையைத் தொடர்ந்து, யூன் கங்வொன் மாகாணத்திற்கு தப்பிச் சென்றார்.
அனிசோமெட்ரோபியா காரணமாக யூன் 1982 ஆம் ஆண்டில் தேசிய சேவையிலிருந்து விலக்கு பெற்றார். இந்த நிபந்தனையின் காரணமாக தன்னால் ஓட்டுநர் உரிமம் பெற முடியவில்லை என்று யூன் பின்னர் கூறினார்.
யூன் பல்கலைக்கழகத்தின் 4 ஆம் ஆண்டில் வழக்கறிஞர் தகுதித்தேர்வின் முதல் பகுதியில் வெற்றியடைந்தார். ஆனால் இரண்டாவது பகுதியில் தோல்வியடைந்தார். அடுத்த ஒன்பது வருடங்கள் தோல்வியைத் தொடர்ந்தார். இவரது முயற்சிகள் தோல்வியுற்றதற்கான காரணங்கள் தெளிவாக இல்லை, ஆனால் சுன் டூ-ஹ்வானுக்கு எதிராக அவர் நடத்திய மாதிரி விசாரணைதான் முக்கிய காரணம் என்று பரவலாகக் கருதப்படுகிறது. அதே பட்ட வகுப்பில் ஜனநாயகக் கட்சியின் சட்டமன்ற உறுப்பினராகவும் மற்றும் பார்க் பீம்-கியின் நீதித்துறை அமைச்சராகவும் இவர் இறுதியாக 1991 ஆம் ஆண்டில் வழக்கறிஞர் தகுதித்தேர்வில் தேர்ச்சி பெற்றார்.
2022 அதிபர் தேர்தல்
சோ குக்கின் ஊழலுக்குப் பிந்தைய விளைவுகளால் 2022 தென்கொரிய அதிபர் தேர்தலில் யூன் வலிமை வாய்ந்த அதிபர் தேர்தல் வேட்பாளராகக் கருதப்பட்டார். 2020 சனவரி தொடக்கத்தில் நடந்த பொதுத்தேர்தல் கருத்துக்கணிப்புகளில் முக்கியத்துவம் வாய்ந்த அதிபர் தேர்தல் வேட்பாளராக அறிமுகமான பிறகே கூட இந்த கருத்தாக்கம் உருவானதெனலாம். ஜனவரி 2021 வாக்கெடுப்பில் சாத்தியமான அனைத்து அதிபர் வேட்பாளர்களையும் சேர்த்து, யூன் 30.4 சதவீத வாக்குகளுடன் முன்னணியில் இருந்தார், ஆளும் ஜனநாயகக் கட்சியின் முன்னணி வேட்பாளர்களான லீ ஜே-மியுங் மற்றும் லீ நாக்-யோன் ஆகியோருக்கு கிடைத்த  தனிப்பட்ட ஆதரவை விட அதிகம்.
2021 ஆம் ஆண்டு சூலை 30 ஆம் நாள் யூன் அலுவல்பூர்வமாக கன்சர்வேடிவ் மக்கள் அதிகாரக் கட்சியில் சேர்ந்தார். இது அப்போதைய நிலையில் தென்கொரியாவின் முக்கிய எதிர்க்கட்சியாக இருந்தது. முன்னதாக யூன் ஒரு சுயேச்சை அரசியல் வேட்பாளராக இருந்தார், இருப்பினும், இவருக்கு மக்கள் ஆதரவு முதன்மையாக கன்சர்வேடிவ்களிடமிருந்தே வந்தது. இயோயுய்டோ, சியோல் இல் அமைந்துள்ள மக்கள் அதிகாரக் கட்சியின் தலைமையகத்தில் நடந்த ஒரு சிறிய பொது விழாவில், 2022 ஆம் ஆண்டின் சக அதிபர் வேட்பாளரான சோய் ஜே-ஹியுங்கால், யூன் மக்கள் அதிகாரக் கட்சிக்கு வரவேற்கப்பட்டார். சோய் தணிக்கை மற்றும் ஆய்வு வாரியத்தின் முன்னாள் தலைவராக இருந்தார். மேலும் சமீபத்தில் தான் மக்கள் சக்திக் கட்சியில் இணைந்தார். சூலை 15 அன்று அதிகாரப்பூர்வமான உறுப்பினரானார். யூனை மக்கள் சக்தி கட்சிக்கு வரவேற்கும் விழாவில் சமீபத்தில் தேர்ந்தெடுக்கப்பட்ட கட்சித் தலைவரான லீ ஜுன்-சியோக் விழாவில் இணைத்துக் கொள்ளப்படவில்லை. அந்த நேரத்தில் அவர் சியோலுக்கு வெளியே இருந்தார்.
மேற்கோள்கள்
பகுப்பு:வாழும் நபர்கள் பகுப்பு:1960 பிறப்புகள் பகுப்பு:தென்கொரிய அரசியல்வாதிகள்
இலங்கை மாகாண சபைத் தேர்தல்கள், 2014
2014 மாகாணசபைத் தேர்தல்கள் (2014 Provincial Council elections) இலங்கையின் மேற்கு மற்றும் தெற்கு ஆகிய இரண்டு மாகாண சபைகளுக்கு 159 உறுப்பினர்களைத் தேர்ந்தெடுப்பதற்காக 2014 மார்ச் 29 இல் நடைபெற்றன. 5.9 மில்லியன் வாக்காளர்கள் வாக்களிக்கத் தகுதி பெற்றனர். இலங்கை மாகாண சபைகளுக்கான தேர்தல்கள் படிநிலையில் நடைபெற்று வருகின்றன. இவ்வகையில் இவ்விரண்டு மாகாண சபைகளும் 2014 சனவரி மாதத்தில் கலைக்கப்பட்டன. ஊவா மாகாணத்திற்கான தேர்தல் 2014 செப்டம்பர் 20 இல் நடத்தப்பட்டது. ஏனைய ஆறு சபைகளின் தேர்தல்கள் 2012, 2013 ஆம் ஆண்டுகளில் நடைபெற்றன.
மத்தியில் ஆளும் ஐக்கிய மக்கள் சுதந்திரக் கூட்டணி (ஐமசுக) எதிர்பார்த்தது போல தெற்கு, மற்றும் மேற்கு மாகாணசபைகளைக் கைப்பற்றியது. ஆனாலும், மேல் மாகாணசபையில் ஐமசுக, மற்றும் ஐக்கிய தேசியக் கட்சி ஆகியவை பெற்ற வாக்குகளின் எண்ணிக்கை குறைந்துள்ளன. சிறிய கட்சிகளான மக்கள் விடுதலை முன்னணி, சனநாயகக் கட்சி, ஜனநாயக மக்கள் முன்னணி ஆகியன தமது வாக்குகளை அதிகரித்திருந்தன.
பின்புலம்
ஈழப்போரை முடிவுக்குக் கொண்டு வரும் பொருட்டு, இலங்கை-இந்திய ஒப்பந்தம் 1987 அக்டோபர் 29 இல் கையெழுத்திடப்பட்டது. இந்த ஒப்பந்தத்தின் முக்கிய அம்சம் இலங்கை அரசு அதன் மாகாணங்களுக்கு அதிகாரங்களைப் பகிர்ந்தளிப்பதாகும். இதன்படி 1987 நவம்பர் 14 இல் இலங்கை நாடாளுமன்றம் தனது அரசியலமைப்பில் 13வது திருத்தம் மற்றும் மாகாணசபைச் சட்டம் இல. 42 (1987) ஆகியவற்றை அறிவித்தது. 1988 பெப்ரவரி 3 ஆம் நாள் ஒன்பது மாகாணசபைகள் உருவாக்கப்பட்டன.
மொத்தம்
மத்தியில் ஆளும் ஐக்கிய மக்கள் சுதந்திரக் கூட்டணி தெற்கு மற்றும் மேற்கு மாகாணசபைகளைக் கைப்பற்றியது.
மேற்கு மாகாணம்
6வது மேல் மாகாணசபை தேர்தல் 2014 March 29 இல் நடைபெற்றது:
தென் மாகாணம்
7வது தென் மாகாணசபைக்கான தேர்தல் 29 மார்ச் 2014 இல் நடைபெற்றது:
மேற்கோள்கள்
2014 பகுப்பு:2014 தேர்தல்கள் பகுப்பு:2014 இல் இலங்கை பகுப்பு:மேல் மாகாணம், இலங்கை பகுப்பு:தென் மாகாணம், இலங்கை
சுசோ, அன்ஹூயி மாகாணம்
சுசோ எனும் ஆட்சியரங்கத் தலைமை சார்ந்த நகரம் சீனக் குடியரசு,அன்ஹுயி மாகாணத்தில் உள்ளது. இதற்கு முன்பு சுசோவ் என்று அழைக்கப்பட்டது. 2010 ஆம் ஆண்டின் மக்கள் தொகைக் கணக்கெடுப்பின் படி 5,352,924 மக்கள் இருந்தனர்.
நிர்வாகம்
இதில் ஒரு மாவட்டம், நான்கு பாளையங்களையும் உள்ளடக்கியது.
சான்றுகள்
பகுப்பு:ஆசிய மாதக் கட்டுரைகள் நவம்பர் 2017 பகுப்பு:சீன நகரங்களும் ஊர்களும்
தனுஷ்கோடி ராமசாமி
தனுஷ்கோடி ராமசாமி (Danushkodi Ramasamy) (1945 - 2005) இந்தியாவில் தமிழ்நாட்டைச் சேர்ந்த தமிழ் எழுத்தாளர் ஆவார். அவரது படைப்புகள் பொதுவுடைமை சிந்தனைகளாலும், தொழிலாளர்களின் அவலநிலைகளைச் சித்தரிப்பதாகவும் அமைந்துள்ளது. தமிழ்நாடு கலை இலக்கியப் பெருமன்றம் என்ற இலக்கிய அமைப்பின் பொதுச் செயலாளராகவும் இருந்தார்.
வாழ்க்கை வரலாறு
தனுஷ்கோடி ராமசாமி, தமிழ்நாட்டின் தென் மாவட்டத்தின் சாத்தூருக்கு அருகில் உள்ள கே. மேட்டுப்பட்டியில் பிறந்தார். அவரது தந்தை ஒரு பள்ளிக்கூட ஆசிரியராக இருந்தார். கலை மற்றும் கல்வியியலில் முதுகலைப் பட்டம் பெற்று சாத்தூரில் உள்ள ஆயிர வைசியா உயர்நிலைப்பள்ளியில் தொடக்கக் கல்வி ஆசிரியராகப் பணிபுரிந்தார். பின் அந்தப் பள்ளியின் தலைமை ஆசிரியராகவும் பணியாற்றினார். தன்னுடைய இலக்கிய நடவடிக்கைகளுக்கு இவ்வாசிரியர் பணி தலையீடாக உணர்ந்தால் அப்பணியை துறந்தார். மீண்டும் அதே பள்ளியில் முதுகலை ஆசிரியராகப் பணியாற்றினார்.
இவருடைய இளமைக்காலத்தில் தனித்தமிழ் இயக்கம் மற்றும் காந்தியக் கொள்கைகளின் ஆதரவாளராகவும் அதில் மிகுந்த ஈடுபாடும் கொண்டிருந்தார். பின்னர் அவர் மார்க்சியத்தின் ஆதரவாளராக மாறினார். இவரது முதல் சிறுகதை சிம்ம சொப்பனம் 1978 ஆம் ஆண்டில் வெளிவந்தது. எழுத்தாளராக இருந்த போது, இவர் பல சிறு கதைகள் மற்றும் நாவல்களை எழுதினார். 1985 ஆம் ஆண்டில் எழுதப்பட்ட தோழர் என்ற நாவல் இவரது சிறந்த படைப்பு ஆகும். இவரது சிறுகதைகள் ஆனந்த விகடன் இதழில் வெளிவந்தன. 1990 இல், இந்தியப் பொதுவுடைமைக் கட்சியின் வெளியீட்டு அங்கமான நியூ செஞ்சுரி புத்தக நிறுவனம் இவருக்கு சிறந்த தமிழ் சிறுகதை எழுத்தாளர் என்ற விருது வழங்கியது. 1992 இல், தீம்தரிகிட என்ற இவரது நாவலுக்காக லில்லி தேசிகமணி நினைவு விருதினைப் பெற்றார். 1991 ஆம் ஆண்டில், ஆனந்த விகடன்  வைர விழா சிறுகதை போட்டியில் வெற்றி பெற்றார். அக்னி சுபமங்களா நடத்திய 94 வது சிறுகதை போட்டியில் முதல் பரிசினை வென்றார். தமிழ்நாடு கலைஇலக்கிய பெருமன்றத்தின் மாநில செயலாளராக பணியாற்றினார். பொது செயலாளராக இருந்தபோது நீண்டகாலமாக நோயினால் பாதிக்கப்பட்ட இவர் 2005 ஆம் ஆண்டு நவம்பர் 24 அன்று காலமானார்.
ஆளுமை
ராமசாமி அவர்களின் கதைகள் மற்றும் நாவல்கள் கன்னடம், மலையாளம் மற்றும் வங்காள மொழி போன்ற மொழிகளில் மொழி பெயர்க்கப்பட்டுள்ளன. அவரது மரணத்திற்குப் பின்னர் அவரது நினைவாக சாத்தூரில் தனுஷ்கோடி ராமசாமி அறக்கட்டளை என்ற பெயரில் அறக்கட்டளை நிறுவப்பட்டது. இந்த தொண்டு நிறுவனம் சார்பாக ஒவ்வொரு ஆண்டும் சிறந்த தமிழ் சிறு கதை எழுத்தாளர்களுக்கான  விருதுகள் வழங்கப்படுகின்றன. மேலும் இலக்கியக் கூட்டங்கள் மற்றும் மாணவர்களுக்கான இலக்கியப் பயிலரங்குகள் போன்றவை நடைபெற்று வருகின்றன.
மேற்கோள்கள்
பகுப்பு:1945 பிறப்புகள் பகுப்பு:2005 இறப்புகள் பகுப்பு:தமிழக எழுத்தாளர்கள்
பைசாந்தியம்
வரலாறு
மெகாராவின் பைசாஸ் (ஏதென்சுக்கு அருகிலுள்ள ஒரு நகர அரசு) ஏஜியன் கடல் வழியாக வடகிழக்கில் பயணம் செய்தபோது நகரத்தை நிறுவினார் என்று பாரம்பரியக் கதை கூறுகிறது. எரோடோட்டசின் குறிப்புகளின்படி பொதுவாக இது கிமு 667 இல் நிறுவப்பட்டதாக வழங்கப்படுகிறது. சால்சிடனுக்கு 17 ஆண்டுகளுக்குப் பிறகு இந்த நகரம் நிறுவப்பட்டதாக அவர் கூறுகிறார். ஏறக்குறைய 800 ஆண்டுகளுக்குப் பிறகு அதுபற்றி எழுதிய யூசிபியஸ், சால்சிடன் நிறுவப்பட்டதை கிமு 685/4 என்று குறிப்பிடுகிறார். ஆனால் அவர் பைசாந்தியம் நிறுவப்பட்டதை கிமு 656 என்று குறிப்பிடுகிறார். எரோடோடசின் தேதியே பின்னர் முதலாம் கான்ஸ்டன்டைனால் விரும்பி ஏற்றுக்கொள்ளப்பட்டது. அவர் 333 மற்றும் 334 ஆண்டுகளுக்கு இடையில் பைசாந்தியத்தின் 1000 வது ஆண்டு விழாவைக் கொண்டாடினார்.
பைசாந்தியம் கருங்கடலின் ஒரே நுழைவாயிலில் அமைந்திருப்பதால் இது முக்கியமாக வர்த்தக நகரமாக இருந்தது. பைசாந்தியம் பின்னர் சால்சிடனைக் கைப்பற்றியது.
பாரசீக பேரரசின் மன்னர் முதலாம் டேரியசால் (ஆ்ட்சிக் காலம் கி.மு, 522-486 ) சித்தியன் போர்த் தொடரின் போது (கிமு 513) பாரசீகப் பேரரசால் இந்த நகரம் கைப்பற்றப்பட்டது. மேலும் இது ஸ்குத்ராவின் நிர்வாக மாகாணத்தில் சேர்க்கப்பட்டது. திரேசில் உள்ள மற்ற நகரங்களுடன் ஒப்பிடும்போது நகரத்தில் அகாமனிசியத்தின் கட்டுப்பாடு எப்போதும் நிலையானதாக இல்லை என்றாலும், செஸ்டோசுடன், போஸ்பரஸ் மற்றும் தார்தனெல்சு நீரிணையில் ஐரோப்பிய கடற்கரையில் உள்ள முதன்மையான அகாமனிய துறைமுகங்களில் ஒன்றாக இது கருதப்பட்டது.
பெலோபொன்னேசியப் போரின்போது கிரேக்கப் படைகளால் பைசாந்தியம் முற்றுகையிடப்பட்டது. ஏதென்சின் முற்றுகையின் போது ஏதென்சுக்கு தானிய விநியோகத்தை துண்டிப்பதற்கான எசுபார்த்தாவின் போர் வியூகத்தின் ஒரு பகுதியாக, ஏதெனியர்களை அடிபணிய வைக்க, கிமு 411 இல் எசுபார்த்தா நகரத்தின் கட்டுப்பாட்டை எடுத்துக் கொண்டது. கிமு 408 இல் ஏதெனியன் இராணுவம் பின்னர் நகரத்தை மீட்டெடுத்தது, எசுபார்த்தாக்கள் தங்கள் குடியேற்றத்துக்கு தொடர்ந்து பின்வாங்கினர்.
கி.பி 196 இல் இந்த நகரமானது உரோமானியப் படைகளால் முற்றுகையிடப்பட்டது அதனால் நகரம் பெரும் சேதத்தை அடைந்தது. அதன்பிறகு பைசாந்தியப் பேரரசரான செப்டிமியஸ் செவெரஸால் மீண்டும் நகரம் கட்டமைக்கப்பட்டது. மேலும் இதன் முந்தைய செழிப்பை விரைவாக அடைந்தது. இது செப்டிமியஸ் செவெரசின் காலத்தில் பெரிந்தசுடன் இணைக்கப்பட்டது. உத்திநோக்கு மற்றும் மிகவும் தற்காப்புக்குரிய (கிட்டத்தட்ட எல்லா பக்கங்களிலும் நீரால் சூழப்பட்டிருப்பதால்) பைசாந்தியத்தின் அமைவிடம் உரோமானிய பேரரசர் கான்ஸ்டன்டைனை ஈர்த்தது. அவர் கி.பி 330 இல், நோவா ரோமா என அழைக்கப்படும் ரோமின் அமைப்பினால் ஈர்க்கபட்டு ஒரு பேரரசின் குடியிருப்பாக இதை மீண்டும் உருவாக்கினார். அவரது மரணத்திற்குப் பிறகு, இந்த நகரம் கான்ஸ்டண்டினோபில் என்று அழைக்கப்பட்டது (கிரேக்கம் Κωνσταντινούπολις, கான்ஸ்டான்டினோபோலிஸ், "கான்ஸ்டன்டைன் நகரம்").
பேரரசு மற்றும் இதன் இருப்பிடமானது, ஐரோப்பா மற்றும் ஆசியா கண்டங்களுக்கு இடையேயான இணைப்பாக பாலமாக கான்ஸ்டான்டினோப்பில் இருந்தது. இது ஒரு வணிக, கலாச்சார மற்றும் இராஜதந்திர மையமாக இருந்தது. மேலும் பல நூற்றாண்டுகளாக பைசாந்தியப் பேரரசின் தலைநகராக இருந்தது. இந்த நகரத்தை ஏராளமான நினைவுச்சின்னங்கள் அலங்கரித்தது, அவற்றில் சில இன்றும் உள்ளன. இந்த இடத்தின் அமைவிடத்தைக் கொண்டு, கான்ஸ்டான்டிநோபிள் ஆசியாவிற்கும் ஐரோப்பாவிற்கும் இடையிலான முக்கிய வணிகப் பாதைகளையும், மத்தியதரைக் கடலில் இருந்து கருங்கடலுக்கான பாதையையும் கட்டுப்படுத்தியதாக இருந்தது. 1453 மே 29இல், இந்நகரம் உதுமானிய துருக்கியர்களிடம் வீழ்ந்தது, மீண்டும் ஒரு சக்திவாய்ந்த அரசாக உதுமானியப் பேரரசின் தலைநகராக மாறியது. துருக்கியர்கள் இந்த நகரத்தை "இஸ்தான்புல்" என்று அழைத்தனர் (அது அதிகாரப்பூர்வமாக 1930 வரை மறுபெயரிடப்படவில்லை என்றாலும்); பெயர் "ஈஸ்-டென்-பொலின்" என்பதிலிருந்து வந்தது. இன்றுவரை இது துருக்கியின் மிகப்பெரிய மற்றும் அதிக மக்கள்தொகை கொண்ட நகரமாக உள்ளது, இருப்பினும் அங்காரா இப்போது தேசிய தலைநகராக உள்ளது.
குறிப்புகள்
பகுப்பு:பண்டைய கிரேக்க நகர அரசுகள் பகுப்பு:டெலியன் கூட்டணி உறுப்பினர்கள் பகுப்பு:Webarchive template wayback links
வில்வநாதேசுவரர் கோயில் எ. சித்தூர்
வில்வநாதேசுவரர் கோயில் திருமுதுகுன்றம்(எ)விருத்தாசலம் – சேலம் சாலையில் 12 கி.மீ வடமேற்கு திசையில் வில்வாரண்யம் என்று பஞ்சபாண்டவர்களால் பூஜிக்கப்பட்ட நல்லூருக்கு தென்கிழக்கே 3 கல் தொலைவில் சித்தர் ஒருவர் வாழ்ந்த இடமாக கருதப்படும் சித்தூர் கிராமத்தில்,ஊரின் சனிமூலையில் ஒரு லிங்கம் கண்டெடுக்கப்பட்டு சுமார் 300 ஆண்டுகளுக்கு முன்பு கட்டப்பட்ட பழமைவாய்ந்த கோவில் இதுவாகும். இங்கு வில்வநாத ஈஸ்வரர்,நல்லநாயகி என இறைவனும் இறைவியும் அருள்பாலிக்கின்றனர்.சித்தர் ஒருவர் இங்கு ஈஸ்வரனை வழிபட்டு வந்து ஐக்கியமானதால் சித்து + ஊர் =சித்தூர் என பெயர் பெற்றது.இக்கோவில் சுமார் 300 ஆண்டுகள் பழமைவாய்ந்ததாகும். மேலும் சித்தர் ஒருவர் சன்னாசியாக இருந்து இவ்விடத்தில் சமாதி அடைந்ததாகவும் இவ்வூரில் வாழ்ந்த பெரியவர் சன்னாசியப்பர் அருளால் நினைத்த மாத்திரத்தில் விபூதி,சாப்பாடு வரவழைத்து கொடுத்ததாக முன்னோர்களின் செவிவழிச்செய்தியாகும். சித்தூர் கிராமத்தின் தென் திசையில் அமைந்திருக்கும் சக்தி வாய்ந்த செல்லியம்மன்(எ) பிடாரி கோவில் சிறப்புடைய தலம் ஆகும். இங்கு மூலவர் மகிஷாசுரமர்த்தினி அமைந்துள்ள நிலையை வனதுர்க்கை என்று சிவச்சாரியார்கள் கூறுகின்றனர். எல்லோர்க்கும் எல்லாம் நல்கும் அம்பாள் இப்பகுதி மக்களுக்கு மட்டுமல்லாது சேலம் மாவட்ட மக்களுக்கும் குலதெய்வமாக அருள்பாலித்து வருகிறாள். இக்கோவில் சுமார் 300 ஆண்டுகள் பழமைவாய்ந்ததோடு ஏவல்,பில்லி,சூணியம் மாந்திரீகம் கற்றவர்கள் ஒரு இரவு கூட இவ்வூரில் தங்கமுடியாது என்பது முன்னோரின் செவிவழிச்செய்தியாகும்.
மேற்கோள்
பகுப்பு:சேலம் மாவட்டத்திலுள்ள சிவன் கோயில்கள்
ஏற்றமனூர் சிவன் கோயில்
ஏற்றமனூர் சிவன் கோயில் கேரள மாநிலத்தில் கோட்டயம் மாவட்டத்திலுள்ள தேவார வைப்புத்தலமாகும்.
அமைவிடம்
எர்ணாகுளம் கோட்டயம் பாதையில் உள்ள எட்டுமானூர் (Ettumanoor) என்னுமிடத்தில் இக்கோயில் உள்ளது.
ஏறனூர்
இவ்வூர் ஏறனூர் என்றும் அழைக்கப்படுகிறது.
தொடர்புடைய பாடல்
இக்கோயிலோடு தொடர்புடைய சுந்தரர் பாடல் பின்வருமாறு அமையும். பேறனூர் பிறைச் சென்னியினான் பெருவேளூர் தேறனூர் திருமாமகள் கோன் திருமால்ஓர் கூறனூர் குரங்காடு துறை திருக்கோவல் ஏறனூர் எய்த மானிடையாறிடை மருதே
மேற்கோள்கள்
பகுப்பு:தேவார வைப்புத் தலங்கள் பகுப்பு:கோட்டயம் மாவட்டத்திலுள்ள சிவன் கோயில்கள்
நமது மொழிபெயர்ப்பு உலகம்: உலகளாவிய தற்காலத் தமிழ் கவிதைகள்
நமது மொழிபெயர்ப்பு உலகம்: உலகளாவிய தற்காலத் தமிழ் கவிதைகள் (In Our Translated World: Contemporary Global Tamil Poetry) என்ற நூல் தமிழ் மற்றும் ஆங்கிலம் ஆகிய இருமொழிகளிலிருந்து திரட்டப்பட்ட கவிதைகள் அடங்கிய தொகுப்பாகும். இதை எழுதியவர்கள் இந்தியா, இலங்கை, மலேசியா, சிங்கப்பூர், கனடா, ஆஸ்திரேலியா மற்றும் ஐரோப்பா உட்பட பல நாடுகளை சார்ந்தவர்களாக உள்ளனர். "பெண்கள் மற்றும் ஆண்கள், இளம் வயதினர், இந்து, முஸ்லிம் மற்றும் கிறிஸ்தவர் போன்ற பலதரப்பட்டவர்கள் இதில் அடங்குவார்கள். அதேபோல், அவர்களின் பின்னணியும் அனுபவங்களும் வெவ்வேறானவை.
சிகாகோ பல்கலைக்கழகத்தின் தென் இந்திய ஆய்வுத் துறையின் சாச்சா எபெலிங் என்ற பேராசிரியர் "தமிழ் கவிதைகளின் மொழிபெயர்ப்புகளில் முந்திய எப்போதும் இது போன்ற முன் மாதிரிகள் எழுதப்படவில்லை எனவும், கடந்த இரண்டு தசாப்தங்களாக தமிழ் இலக்கியம் ஒரு உண்மையான உலகளாவிய விவகாரமாக மாறியுள்ளது என்ற உண்மையை இன்றுவரை வேறு எந்த புத்தகமும் நிரூபிக்கவில்லை" எனவும் இந்த வேலைப்பாட்டின் முக்கியத்துவத்தை பற்றி கூறுகிறார். நமது மொழிபெயர்ப்பு உலகம் என்ற நூல் ஓன்டாரியோ அரசின் நிதியுதவியுடன் ஒன்றாரியோ ட்ரில்லியம் அறக்கட்டளை மற்றும் பிறருடைய முயற்சியாலும் "தமிழ் இலக்கியத் தோட்டம்" என்ற அமைப்பு வெளியிட்ட வெற்றிகரமான ஒரு தொகுப்பாகும். இந்நூல், டொரான்டோ பல்கலைக்கழகத்தில் தெற்காசிய ஆய்வுகள் மையத்தின் இயக்குநரும் ஆங்கிலத் துறையின் பேராசிரியருமான செல்வ கனகநாயகம் என்பவரால் திருத்தப்பட்டது. இந்த புத்தகம் 2014 மார்ச் 9 அன்று ஸ்கார்பாரோ மாநாட்டு மையத்தில் வெளியிடப்பட்டது.
தேர்வு மற்றும் மொழிபெயர்ப்பு
தேர்வு குழுவில் கவிஞர்கள், எழுத்தாளர்கள் மற்றும் கல்வியாளர்கள் இருந்தனர். இதில் மோகனரங்கன், சுகுமாரன், ஏ. ஏசுராசா, செல்வம் அருணானந்தம், உஷா மதிவாணன், திருமாவளவன், எஸ். யுவராஜன், லதா மற்றும் அன்னார் போன்றோர் இதில் அடங்குவர். அனுசுயா ராமசாமி, மைதிலி தயாநிதி மற்றும் எம். எல். தங்கப்பா போன்றோர் இதன் மொழிப்பெயர்ப்பில் பணியாற்றினார்கள்.
கருப்பொருள்
இக்கவிதைத் தொகுப்புகள் பல்வேறு தளங்களை உள்ளடக்கியதகும். நவீனம் மற்றும் பாரம்பரியம், அடக்குமுறை கலாச்சாரம், நகர்ப்புறங்களுக்கு மாற்றுவது, இலங்கை தமிழர்கள் மீதான பாலியல் தாக்குதல், வன்முறை, வறுமை, பெண்கள் பிரச்சினைகள், புலம்பெயர்ந்தோர் அனுபவங்கள் மற்றும் இருத்தலியல் போன்றத் தலைப்புகள் இக்கவிதைத் தொகுப்புகளில் அடங்கியது.
மேற்கோள்கள்
பகுப்பு:திரட்டு நூல்கள்
வால்காவின் மகாராஜாக்கள்
<mapframe text="வால்காவின் மகாராஜாக்களின் கல்வெட்டுகள் கண்டுபிடிக்கப்பட்ட இடங்கள்" width="400" height="400" zoom="6" longitude="75.18" latitude="22.14"> {	"type": "FeatureCollection", "features": [ {			"type": "Feature", "properties": { "marker-symbol": "monument", "title": "இந்தோர்" }, "geometry": { "type": "Point", "coordinates": [75.8577258, 22.7195687] } },		{			"type": "Feature", "properties": { "marker-symbol": "monument", "title": "இரிசாவாலா (பாக் குகைகள் அருகில்)" }, "geometry": { "type": "Point", "coordinates": [74.7892951, 22.3480083] } },		{			"type": "Feature", "properties": { "marker-symbol": "monument", "title": "சிர்பூர்" }, "geometry": { "type": "Point", "coordinates": [74.8797127, 21.3495981] } }	] } வால்காவின் மகாராஜாக்கள் ( Maharajas of Valkha ) வரலாற்று வால்கா பகுதியை (இன்றைய கர்கோன் மாவட்டத்தைச் சுற்றியுள்ள பகுதி) ஆட்சி செய்த மத்திய இந்திய வம்சத்தின் ஒரு பகுதியாக இருந்தனர். குறிப்பிடப்படாத நாட்காட்டி சகாப்தத்தின் 38-134 ஆண்டுகளில் தேதியிட்ட பல கல்வெட்டுகளிலிருந்து இவர்கள் அறியப்படுகின்றனர். இந்த சகாப்தத்தை குப்தர் சகாப்தத்துடன் அடையாளப்படுத்துவதன் அடிப்படையில், இவர்கள் கிபி 4 - 5 ஆம் நூற்றாண்டுகளில் ஆட்சி செய்ததாக நம்பப்படுகிறது. வால்காவின் இந்த ஆட்சியாளர்கள் அநேகமாக குப்த பேரரசர்களின் அடிமைகளாக இருந்திருக்கலாம்.
பிரதேசம்
வால்கா ஆட்சியாளர்களின் மையப் பகுதியானது, இன்றைய மத்தியப் பிரதேசத்தின் கர்கோன் மாவட்டத்தைச் சுற்றி (மேற்கு நிமார்) நருமதை ஆற்றங்கரையில் அமைந்திருந்தது. 1982-ஆம் ஆண்டில், தார் மாவட்டத்திலுள்ள பாக் நகரின் புறநகரில் உள்ள இரிசாவாலா ஆதிவாசி குடியிருப்பில் வம்சத்தின் ஆட்சியாளர்களின் 27 கல்வெட்டுகளின் பதுக்கல் கண்டுபிடிக்கப்பட்டது. இது "பாக்" என்ற பெயர் "வால்கா" என்பதிலிருந்து வந்தது என்று கூறுகிறது. வம்சத்தின் கல்வெட்டுகள் இந்தோர் மற்றும் ஷிர்பூர் (அல்லது சிர்பூர்) ஆகியவற்றிலும் கண்டுபிடிக்கப்பட்டுள்ளன.
காலம்
மறுபுறம், வி. வி. மிராஷி வால்கா கல்வெட்டுகளில் பயன்படுத்தப்படும் நாட்காட்டி சகாப்தம் பொ.ச. 249-இல் தொடங்கும் காலச்சூரி சகாப்தம் என்று பரிந்துரைத்தார். இன்றைய மகாராட்டிராவில் வால்காவின் இருப்பிடத்தை வகாலி என்றும் அவர் அடையாளம் காட்டினார்.
வரலாறு
வம்சத்தின் ஆரம்பகால ஆட்சியாளரான புலுந்தன் சமசுகிருதம் அல்லாத பெயராகத் தோன்றுகிறது. வம்சத்தின் பிற்கால ஆட்சியாளர்களுக்கு சமசுகிருத பெயர்கள் உள்ளன. மேலும் கல்வெட்டுகள் வெவ்வேறு ஆட்சியாளர்களுக்கு இடையிலான உறவுகளைக் குறிப்பிடவில்லை. ஒரு கோட்பாடு என்னவென்றால், புலுந்தன் ஒரு ஆதிவாசி ( இந்தோ-ஆரியர் அல்லாத) தலைவர், அவர் பேரரசர் சமுத்திரகுப்தரால் ஆளுநராக நியமிக்கப்பட்டார்; பிற்கால நிலப்பிரபுத்துவ ஆளுநர்கள் இந்தோ-ஆரிய வம்சாவளியைச் சேர்ந்தவர்கள். மற்றொரு கோட்பாடு என்னவென்றால், பிற்கால நான்கு ஆளுநர்களும் புலுந்தனின் வழித்தோன்றல்கள் மற்றும் சமசுகிருத பெயர்களை ஏற்றுக்கொண்டனர்.
அனைத்து கல்வெட்டுகளும் பிராமணர்கள், பிராமணர்களின் குழுக்கள் ( 'சதுர்வைத்ய-சமூகம்'' என அழைக்கப்படுகின்றன) அல்லது கோவில் தெய்வங்களுக்கு நிலம் வழங்குவதை பதிவு செய்கின்றன. குப்தப் பேரரசர்கள் மத்திய இந்தியாவின் பழங்குடிப் பகுதிகளை பிராமணமயமாக்க முயன்றனர் என்ற கருத்துக்களுக்கு இது வழிவகுத்தது. கல்வெட்டுகளில் ஒன்று உள்ளூர் பழங்குடியினரால் வணங்கப்படும் தீய ஆவியாக ( பிசாசர்கள் ) "பாப்பா பிசாச்சா-தேவன்" என்ற தெய்வத்திற்கு மானியம் அளித்ததை பதிவு செய்கிறது.
புலுந்தனின் கல்வெட்டுகள் 38-59 ஆண்டுகளுக்கு இடைப்பட்டவை (358-379 பொ.ச. குப்தர் சகாப்தத்தை அனுமானித்து). அவருக்குப் பிறகு, வால்காவை சுவாமிதாசர், உருத்ரதாசர், பத்தாரகன் மற்றும் நாகப்பட்டன் ஆகியோர் ஆட்சி செய்தனர். இந்த நான்கு ஆட்சியாளர்களின் கல்வெட்டுகள் 63-134 (383-454 பொ.ச.) க்கு இடைப்பட்டவை.
ஆட்சியாளர்கள்
கல்வெட்டுச் சான்றுகளால் சான்றளிக்கப்பட்ட வால்காவின் மகாராஜாக்கள்:
உசாத்துணை
பகுப்பு:மத்தியப் பிரதேச வரலாறு பகுப்பு:இந்திய அரச மரபுகள்
பிரித்திகா யாசினி
பிரித்திகா யாசினி (சேலம் மாவட்டம், தமிழ்நாடு, இந்தியா) காவல்துறை அதிகாரி தேர்வுக்காக விண்ணப்பித்த முதல் திருநங்கை ஆவார். இவர் ஆணாக பிறந்தாலும் பின்னர் உடலில் ஏற்பட்ட பெண்மை உணர்வு காரணமாக, அறுவை சிகிச்சை செய்து கொண்டு பெண்ணாக மாறியவர்.